kardosdrur/scandi-wiki huggingface dataset:
Mikael Anderson

Mikael Neville Anderson (født 1. juli 1998 i Reykjavik) er en islandsk fodboldspiller, der spiller for AGF. Han kom til AGF på transfervinduets sidste dag i august 2021 fra FC Midtjylland, hvor han afbrudt af lejeophold havde spillet gennem hele sin seniorkarriere. Anderson er midtbanespiller og har som blot 20-årig fået sin debut på Islands A-landshold.

Klubkarriere 
Anderson er født i Reykjavik og spillede som ganske ung på et lokalt hold her. Familien flyttede senere til Harlev i Danmark, og han spillede derpå i den lokale klub. I 2009 kom han til AGF, hvor han spillede fire sæsoner i klubbens ungdomsafdeling, inden han skiftede til FC Midtjyllands akademi i 2013.

FC Midtjylland 
I 2016 fik han en seniorkontrakt i FCM, og han debuterede i Superligaen 1. december samme år som indskifter i en udekamp mod Silkeborg IF.

Vendsyssel 
Den følgende sommer udlejede FCM Anderson til førstedivisionsklubben Vendsyssel FF for sæsonen 2017-2018. Han fik 20 kampe i klubben og scorede syv mål.

Excelsior 
Året efter blev han igen udlejet af FCM, denne gang til hollandske S.B.V. Excelsior for sæsonen 2018-2019. Her blev det til 18 kampe og et mål i Eredivisie.

FC Midtjylland igen 
Tilbage i FCM fik Anderson en kontraktforlængelse, så kontrakten løb frem til sommeren 2024. I sæsonen 2019-2020 fik han sit gennembrud på FCM's superligahold, hvor han spillede 31 kampe og scorede fire mål. Han var som følge deraf med til at sikre klubben DM-titlen.
Den følgende sæson var han knap så sikker på spilletid, og det var også tilfældet i begyndelsen af næste sæson.

AGF 
Da AGF havde brug for at forstærke holdet med afgangen af flere stamspillere i sommeren 2021, endte klubben med at købe Anderson af FCM og give ham femårig kontrakt.

Han debuterede for AGF i en superligakamp mod Vejle 12. september 2021, da han blev skiftet ind til anden halvleg og scorede kampens eneste mål et kvarter senere.

Landsholdskarriere 
Mikael Anderson har spillet både for islandske og danske ungdomslandshold, men endte med at vælge Island, hvor han foreløbig har spillet 16 kampe på U/21-landsholdet. I 2019 fik han sin debut på det islandske A-landshold i en VM-kvalifikationskamp mod .

Referencer

Eksterne henvisninger 

Fodboldspillere fra Island
Fodboldspillere fra FC Midtjylland
Fodboldspillere fra Vendsyssel F.F.
Fodboldspillere fra S.B.V. Excelsior
Fodboldspillere fra AGF
Rick Potion No. 9

"Rick Potion #9" er den sjette episode i den første sæson af Adult Swims tegnefilmserie Rick and Morty. Den er skrevet af Justin Roiland og instrueret af  Stephen Sandoval, og den havde premiere på d. 27. januar 2014.

I afsnittet går det galt med en kærlighedseliksir, der skaber en virus, som begynder at inficere hele verdens befolkning, der gør at alle bliver forelskede i Morty.

Afsnittet blev godt modtaget og blev rost for sin historie, delplot go afslutning. Det blev set af 1,7 millioner personer, da det blev sendt første gang. Titlen er en referencen til The Clovers' sang "Love Potion No. 9" fra 1959.

Referencer 

Afsnit af Rick & Morty
The Wedding Squanchers

"The Wedding Squanchers" er den tiende og sidste episode i den anden sæson af Adult Swims tegnefilmserie Rick and Morty. Den er skrevet af Tom Kauffman og instrueret af Wes Archer, og den havde premiere på d. 4. oktober 2015. Titlen er en reference til filmen Wedding Crashers (2005).

Rick Sanchez for invitation til sin ven Birdpersons bryllup, men det viser sig, at hans brud, Tammy Gueterman, er en hemmelig agent for Galactic Federation, der er ude efter Rick og Birdperson.

Afsnittet blev godt modtaget.

Referencer 

Afsnit af Rick & Morty
Raising Gazorpazorp

"Raising Gazorpazorp" er den syvende episode i den første sæson af Adult Swims tegnefilmserie Rick and Morty. Den er skrevet af Justin Roiland og instrueret af  Stephen Sandoval, og den havde premiere på d. 10. marts 2014.

I afsnittet får Morty en sexrobot fra planeten Gazorpazorp, og får kort efter et barn med den. Det viser sig dog at den vokser op meget hurtigt og er ekstremt voldelig.
Afsnittet fik en blandet modtagelse, og det blev set af omkring 1,76 mio. seere, da det blev sendt første gang.

Referencer 

Afsnit af Rick & Morty
Rixty Minutes

"Rixty Minutes" er den ottende episode i den første sæson af Adult Swims tegnefilmserie Rick and Morty. Den er skrevet af Tom Kauffman og Justin Roiland, og instrueret af Bryan Newton, og den havde premiere på d. 17. marts 2014. Titlen er en reference til det amerikanske nyhedsmagasin 60 Minutes.

I afsnittet ser Rick Sanchez og Morty Smith kabel-tv fra andre dimensioner, mens Jerry, Beth og Summer ser alternative realityversioner af dem selv ved hjælp af et par interdimensionelle briller. Afsnittet blev godt modtaget og blev set af omkring 1,48 mio. personer i USA ved lanceringen.

Referencer 

Afsnit af Rick & Morty
Pokémon Evolutions

Pokémon Evolutions er en japansk-animeret original net animation-serie produceret af OLM og udgivet på YouTube og Pokémon TV af The Pokémon Company. I stil med TV-animefilmen fra 2013,Pokémon Origins, består serien af korte historier inspireret af Pokémon-spilserien (som starter med Generation VIII og går mod Generation I), i modsætning til TV-serien. Hele 8 afsnit er blevet annonceret, én per region, og vil blive udgivet på engelsk på YouTube mellen den 9. september 2021 og den 23. december 2021.

Afsnit

Referencer
Santa Cristina Gela

Santa Cristina Gela er en italiensk by (og kommune) i regionen Sicilien i Italien, med omkring  indbyggere.

Referencer

Eksterne henvisninger 

Byer på Sicilien
Palermo (provins)
Santa Cristina

Santa Cristina har flere betydninger:

 Santa Cristina d'Aspromonte, en by i Calabrien, Italien
 Santa Cristina e Bissone,
 Santa Cristina Gela, en italiensk by i regionen Sicilien i Italien
 Santa Cristina Gherdëina,
 Santa Cristina d'Aro,
 Santa Cristina de la Polvorosa,
 Santa Cristina de Valmadrigal,
 Santa Cristina Valgardena
Santa Cristina d'Aspromonte

Santa Cristina d'Aspromonte er en by i Calabrien, Italien med  indbyggere.

Referencer

Eksterne henvisninger 

Reggio Calabria (provins)
Byer i Calabrien
Fadane Hamadi

Fadane Hamadi (født 21. juli 1992) er en atlet, der repræsenterer Comorerne.

Han konkurrerer hovedsageligt i sprintløb, forhindringer, længdespring og trespring, men har også deltaget i multi-events.

Han deltog i 110 meter hækkeløb under sommer-OL 2020, men blev slået ud i den indledende runde.

Eksterne henvisninger 
 

Hækkeløbere fra Comorerne
Deltagere ved sommer-OL 2020
Castelfranco

Castelfranco har flere betydninger:

 Castelfranco Emilia, en by i Italien
 Castelfranco in Miscano, en by i Italien
 Castelfranco di Sopra, en by i Italien
 Castelfranco di Sotto, en by i Italien
 Castelfranco Veneto, en by og en kommune i Veneto i provinsen Treviso i det nordlige Italien
EToro

eToro er en social trading- og multi-asset-mæglervirksomhed, der fokuserer på at levere finansielle og kopi-handelstjenester. Virksomheden har registrerede kontorer på Cypern, Israel, Storbritannien, USA og Australien. I 2018 var virksomheden valueret til over 800 millioner amerikanske dollars, hvilket tredoblede til $ 2,5 milliarder i 2020.

Historie 
eToro blev stiftet under navnet RetailFX i 2007 i Tel Aviv af Yoni Assia, Ronen Assia og David Ring.

Mellem 2007 og 2013 indsamlede virksomheden 31,5 millioner dollars i fire finansieringsrunder. I december 2014 indsamlede eToro 27 millioner dollars fra russiske og kinesiske investorer. I december 2017 blev eToro og CoinDash partnere for at udvikle Blockchain-baseret social handel. I 2018 samlede eToro yderligere 100 millioner dollars ind i en privat finansieringsrunde. Samlet set rapporterer eToro at have modtaget investeringer for mere end 162 millioner dollars.

I marts 2019 opkøbte eToro det danske blockchain-selskab Firmo for et ikke bekendtgjort beløb. I marts 2021 meddelte eToro, at firmaet planlægger at blive et børsnoteret selskab gennem en SPAC -fusion på 10,4 milliarder dollars.

Virksomhed 
eToro primære kontorer ligger i Limassol i Cypern, London i Storbritannien og Tel Aviv i Israel, med regionale kontorer i Sydney i Australien, Hoboken i New Jersey, og Hongkong og Beijing i Kina. eToro er reguleret af CySEC myndigheden i EU. eToro er godkendt af FCA i Storbritannien, af FinCEN i USA og af ASIC i Australien. Virksomheden rapporterer at operere i 140 lande med over 20 millioner brugere.

Referencer

Eksterne henvisninger 

 Officielt websted (på dansk)

Virksomheder fra Israel
Etableret i 2007
Finansielle servicevirksomheder fra Storbritannien
Anne Birgitte Gammeljord

Anne Birgitte Gammeljord (født 1956) er en dansk advokat med møderet for Landsretten siden 1983 og Højesteret siden 1989. 

Hun er til dagligt partner i Rovsing og Gammelfjord Advokater. Hun har speciale indenfor insolvensret, revisorers retslige forhold og virksomhedsrekonstruktioner. Hun er medlem af Advokatnævnet og 2003-2009 af Advokatrådet. 2010-2015 var hun formand for de europæiske advokatsamfunds hvidvaskkomite, hvor hun var med til at  udforme EU’s fjerde hvidvaskdirektiv.. Hun har siden 2016 været medlem af bestyrelsen i Augustinusfonden. 

I 2010 modtog hun “Dreyers Fonds Hæderspris 2010” på 400.000 kroner for at “sætte den danske advokatstand på det europæiske landkort især gennem sit arbejde for Den europæiske Advokatorganisation CCBE”.

I forbindelse med rigsretssagen mod Inger Støjberg i 2021 blev Gammeljord valgt som den ene af to anklagere - den anden var Jon Lauritzen.

Referencer 

Advokater fra Danmark
CGP Grey

CGP Grey er en amerikansk-irsk edutainment-YouTuber, podcaster og streamer, der laver korte forklarende videoer om forskellige emner - herunder politik, geografi, økonomi, historie og kultur. Hans videoer er blevet anmeldt af publikationer såsom Business Insider og The Washington Post. 

Grey er udover sin videoproduktion kendt for at have skabt lydpodcasten Hello Internet i 2014 med sin kollega edutainment-YouTuberen Brady Haran. Han har siden 2015 også været vært på podcasten Cortex med Myke Hurley, medgrundlæggeren af Relay FM.

Tidligere liv og karriere 
Grey voksede op i Long Island, New York City. Han gik på universitetet i upstate New York, hvor han opnåede to universitetsgrader - en i fysik og en i sociologi.

Greys bedstemor blev født i Irland. Da han var barn, ansøgte hans far på hans vegne om irsk statsborgerskab. Grey har derfor dobbelt statsborgerskab. Dette gjorde det muligt for ham undersøge mulighederne i den Europæisk Union og den daværende største by, London. Grey tog i en kandidatuddannelse i økonomi i London.

Grey besluttede sig for at blive fysiklærer i Storbritannien. Han gennemgik et etårigt kursus for at opnå et Postgraduate Certificate in Education (PGCE) og blev uddannet som kvalificeret underviser i fysik i England og Wales.

Efter at have brugt adskillige år på at undervise i Storbritannien ønskede Grey at 'undslippe systemet' og blive selvstændig. I undertiden boede han sammen med sin kones familie på Hawaii for at spare penge. Dette fejlede, og han vendte senere tilbage til Storbritannien i håb om at finde et job som underviser. Han fortsatte med at undervise, indtil hans karriere som YouTuber blev lukrativ nok til, at han kunne leve af det. 

Siden januar 2014 har han været medvært på en podcast, der diskuterer generelle spørgsmål, Hello Internet, og begyndte en anden podcast, Cortex med Myke Hurley fra Relay FM.

Se også 
Kurzgesagt
Derek Muller
Tom Scott (presenter)

Referencer 

YouTubere fra USA
Linus Sebastian

Linus Gabriel Sebastian (født 20 August 1986) er en canadisk YouTube personlighed. Han er grundlæggeren af Linus Media Group og har siden 2013 fungeret som dens administrerende direktør. Sebastian er bedst kendt for at have skabt og være vært for fire teknologikanaler på YouTube, Linus Tech Tips (LTT), Techquickie, TechLinked og ShortCircuit, der har en kombineret abonnentbase på over 20 millioner. Fra 2007 til 2016 var han også en teknologivideo præsentant for den nu nedlagte canadiske computerforhandler NCIX. Han er også ejeren af Floatplane Media.

Linus Tech Tips er per marts 2021 rangeret som det mest viste teknologikanal på YouTube. I 2014 navngav Tubefilter kanalen som værende inden for de "top 1% af Googles foretrukne annoncekanaler' på YouTube under teknologikategorien. I 2015 rangerede Inc. magazine Sebastian som nummer fire på en liste over de "top 30 magtspillere inden for teknologi".

Se også 

 Louis Rossmann, der har samarbejdet med Linus Sebastian om teknologivideoer og ret til reparation kampagner for elektronik.

Referencer

Eksterne henvisninger 

 

YouTubere fra Canada
Vlogbrothers

Vlogbrothers (sommetider stiliseret som VlogBrothers eller vlogbrothers) er en videoblog-kanal på YouTube. Det internet-baserede show er skabt af Green-brødrene John Green og Hank Green som også er værter. Den første inkarnation af brødrenes online broadcasting var "Brotherhood 2.0" projektet, der var forud for oprettelsen af parrets regelmæssige vlogging-aktivitet gennem Vlogbrothers-kanalen.

Vlogbrothers-kanalen var det første i hvad, der senere ville blive til en større portefølje af YouTube-kanaler skabt og udviklet af Green-brødrene, hvilket udløste et fællesskab af fans og støtter af Vlogbrothers hver for sig kendt som Nerdfighters eller samlet som Nerdfighteria. Brødrenes abonnenter på YouTube er grundlaget for onlinefællesskabet Nerdfighteria. Green-brødrene opmuntrer deres seere til at blive et fællesskab ved at oprette hjemmesider og forskellige projekter, som Project for Awesome, som en måde at engagere sig med deres abonnenter.

Juridisk ejes Vlogbrothers af Complexly (tidligere kaldet EcoGeek LLC), der oprindeligt kun var ejet af Hank, men ejes nu af begge Green-brødrene i fællesskab.

Format og plan 
Green-brødrene oplyser, at deres vlog ikke har noget bestemt format: "I virkeligheden, handler det ikke om noget bestemt. Uanset om vi snakker om vores liv, får hinanden til at grine, eller prøver bringe noget mere vigtigt frem, synes folk at nyde det." Kanalen passerede en million abonnenter den. 5 marts 2013. Brødrene lægger per 2020 to videoer op på deres Vlogbrothers-kanal om ugen. John Green lægger en video op om tirsdagen og Hank Green en om fredagen.

Referencer

Eksterne henvisninger 

 
 Project for Awesome YouTube
 Nerdfighter fællesskabets hjemmeside/Forum
YouTube-kanaler
Social Security

I USA er Social Security den almindeligt anvendte betegnelse for føderale Old-Age, Survivors, and Disability Insurance (OASDI) (på dansk: Alderdoms-, Efterladte- og HandicapForsikring (AEHF)) program og administreres af Social Security Administration. Den oprindelige Social Security Act blev i 1935 underskrevet af Franklin D. Roosevelt, og den nuværende version af loven, der er ændret, omfatter adskillige sociale velfærds- og socialforsikringsprogrammer.

Den gennemsnitlige månedlige Social Security ydelse var i december 2019 $1,382. De samlede omkostninger af Social Security programmet for året 201 var $1.059 trillion eller omkring 5 procent af USA's BNP i 2019.

Social Security finansieres primært gennem lønsumsafgifter, der kaldes for Federal Insurance Contributions Act skat (FICA) eller Self Employed Contributions Act Skat (SECA). Løn og lønindtjening i omfattet beskæftigelse er op til en bestemt grænse, specifikt bestemt under loven, omfattet af den sociale sikrings lønsumsafgift. Løn og lønindtjening over denne grænse beskattes ikke. I 2021 var den højeste skattepligtige indtjening $142,800.

Social Security er næsten universel med omkring 94 procent af personerne i lønnet beskæftigelse i USA, der arbejder i omfattet beskæftigelse. Imidlertid er 6,6 millioner statslige- og lokaltansatte statsarbejdere i USA, eller 28% af alle statslige- og lokaltansatte ikke dækket af Social Security men i stedet pensionsordninger, der drives på statsligt eller lokalt plan.

Social Security lønsumsafgifter indkræves af Internal Revenue Service (IRS) og er formelt betroet til Federal Old-Age and Survivors Insurance (OASI) Trustfonden og Federal Disability Insurance (DI) Trustfonden, de to Social Security Trustfonde. Social Security indtægter overskred udgifterne mellem 1983 og 2009, hvilket øjede trustfondenes balancer. Pensioneringen af den store baby-boom-generation vil imidlertid sænke saldi. Uden lovændringer forventes trustfondreserver for henholdsvis OASI- og DI -fonde, at blive opbrugt i årene 2034 og 2065. Skulle der ske en udtømning, ville indgående lønsumsafgift og anden indtægt kun være tilstrækkelig til at betale 76 procent af OASI-ydelserne fra 2035 og 92 procent af DI-ydelserne, der starter i 2065.

Al lovlige beboere, der arbejder i USA, har nu med få undtagelser deres eget individuelle Social Security nummer.

Referencer 

Offentlige organisationer fra USA
Middelhavsdiæt

Middelhavsdiæten er en diæt, der er inspireret af spisevanerne fra de lande, der omgiver Middelhavet. Da det oprindeligt blev formuleret i 1960'erne, trak det på spisevanerne i Grækenland, Italien, Spanien og Portugal. Dog har diæten i de efterfølgende årtier sidenhen også inkorporeret madkulturerne fra de andre nationer liggende omkring Middelhavet, såsom dem i Levanten og Nordafrika.

De vigtigste aspekter af denne diæt inkluderer forholdsmæssigt højt indtag af olivenolie, bælgfrugter, fuldkorn, frugt, og grøntsager, moderat til høj indtag af fisk, moderat indtag af mejeriprodukter (mest som ost og yoghurt), moderat indtag af vin, og lavt indtag af kødprodukter, der ikke er baseret på fisk. Olivenolie er blevet undersøgt som en potentiel sundhedsfaktor til at reducere den generelle dødelighed og risikoen for kroniske sygdomme.

Middelhavsdiæten er forbundet med en reduktion i den generelle dødelighed i observationsstudier. Der er nogle tegn på, at middelhavskosten sænker risikoen for hjertesygdomme og tidlig død; dog fastslog en gennemgang i 2019, at beviserne var af lav kvalitet og forbundet med usikkerhed. American Heart Association og American Diabetes Association anbefaler middelhavsdiæten som et sundt spisemønster, der muligvis kan reducere risikoen for kardiovaskulære sygdomme og type 2 diabetes. Middelhavsdiæten kan måske hjælpe med vægttab hos fede mennesker. Middelhavsdiæten er også at finde blandt de tre sunde diæter anbefalet af de amerikanske kostvejledninger fra 2015-2020, der også inkluderer DASH-diæten eller en vegetarisk kost.

Middelhavsdiæten er som en ernæringsmæssig anbefaling forskellige fra de kulturelle skikke, som UNESCO opregnede i 2010 under overskriften "Middelhavskost" ved den repræsentative liste over immateriel kulturarv: "et sæt færdigheder, viden, ritualer, symboler og traditioner vedrørende afgrøder, høst, fiskeri, husdyrbrug, bevarelse, bearbejdning, madlavning, og specielt delingen og forbruget af mad", ikke som et bestemt sæt af madvarer. Dets sponsorer omfatter Kroatien, Cypern, Grækenland, Italien, Marokko, Spanien og Portugal.

Referencer 

Madkultur
Radioheads diskografi

Det engelske band Radiohead har udgivet 9 studiealbums, et livealbum, fire opsamlingsalbum, seks EP'er og 33 singler.

Albums 
 Pablo Honey, 1993
 The Bends, 1995
 OK Computer, 1997
 Kid A, 2000
 Amnesiac, 2001
 Hail to the Thief, 2003
 Me And This Army Remixes , 2005
 In Rainbows, 2007
 The Best Of, 2008
 The Bends Deluxe, 2009
 The King of Limbs, 2011
 A Moon Shaped Pool, 2016

The Eraser 

Den 11. juli 2006 blev første udspil fra bandets forsanger, Thom Yorke udgivet. Albummet kaldet The Eraser, er således blevet lavet uden decideret samarbejde med andre af bandets medlemmer. Thom Yorke har dog udtalt at han ikke ønsker at høre albummet omtalt som et soloalbum, men derimod blot en cd lavet med bandets samtykke. Produceren til dette The Eraser sidder en gammel kending af bandet, nemlig Nigel Godrich, som har produceret langt de fleste af Radioheads albums.

EP'er 
 Drill, 1992 
 Itch, 1994 
 My Iron Lung, 1994 
 No Surprises/Running From Demons, 1997 
 Airbag/How Am I Driving?, 1998 
 I Might Be Wrong: Live Recordings, 2001 
 Com Lag (2Plus2IsFive), 2004

Singler

Andre 
 Live Au Forum, 1995 (Frankrig) 
 Live à l'Astoria, 1995 (Frankrig) 
 Just for College EP, 1995 (U.S. College Radio) 
 The Bends Pinkpop, 1996 (Holland) 
 College Karma EP, 1998 (U.S. College Radio) 
 Amnesiac College EP, 2001 (U.S. College Radio)

Herudover en række soloprojekter.

Diskografier
Diskografi
Something Ricked This Way Comes

"Something Ricked This Way Comes" er den niende episode i den første sæson af Adult Swims tegnefilmserie Rick and Morty. Den er skrevet af John Rice, og instrueret af Mike McMahan, og den havde premiere på d. 24. marts 2014. Den har Justin Roiland Rick Sanchez og Morty Smith. Titlen refererer til romanen Something Wicked This Way Comes (1962) af Ray Bradbury.

I afsnittet åbner djævlen, Lucius Needful, en butik med gratis ting, der alle har en magisk egenskab, men også en forbandelse. Summer får arbejde i butikken, men Rick gennemskuer, hvad butikken "sælger" og fjernerforbandelserne.

Referencer 

Afsnit af Rick & Morty
Close Rick-counters of the Rick Kind

"Close Rick-counters of the Rick Kind" er den tiende episode i den første sæson af Adult Swims tegnefilmserie Rick and Morty. Den er skrevet af Ryan Ridley, og instrueret af Stephen Sandoval, og den havde premiere på d. 7. april 2014. Titlen referer til Close Encounters of the Third Kind (1977).
I afsnittet bliver Rick Sanchez fejlagtigt beskyldt for at have dræbt 27 Rick'er fra alternative dimensioner og have kidnappet deres respektive Morty'er.
Afsnittet blev set af omkring 1,75 mio. personer, da det blev vist første gang.

Referencer 

Afsnit af Rick & Morty
Ricksy Business

"Close Rick-counters of the Rick Kind" er den 11. og sidste episode i den første sæson af Adult Swims tegnefilmserie Rick and Morty. Den er skrevet af Ryan Ridley og Tom Kauffman, og instrueret af Stephen Sandoval, og den havde premiere på d. 14. april 2014. Titlen er en reference til filmen Risky Business (1983).

Jerry og Beth deltager i en genopførsel af Titanic, og imens holder Rick, Morty og Summer en fest for teenagerer, aliens, Gearhead, Squanchy, alternative versioner af Ricks og Abradolf Lincler (en DNA-kombinatino af Adolf Hitler og Abraham Lincoln).
Afsnittet blev set af omkring 2,13 mio. personer, da det blev vist første gang.

Referencer 

Afsnit af Rick & Morty
A Rickle in Time

"A Rickle in Time" er det første afsnit i den anden sæson af Adult Swims tegnefilmserie Rick and Morty. Det er skrevet af Matt Roller, og instrueret af Wes Archer, og havde premiere på d. 26. juli 2015. Titlen er et ordspil på romanen A Wrinkle in Time af Madeleine L'Engle (danske titler: Et spring i tiden (2018) og Rejsen til det ukendte (1985)).

I afsnittet genstarter Rick, Morty og Summer tiden efter at have frosset den i det sidste afsnit af første sæson, og de befinder sig i et kvante-rum. Et skænderi får skabt to forskellige tidslinjer, der skal smeltes sammen fær kvante-rummet kollapser.

"A Rickle in Time" blev godt modtaget for sin humor og detaljerede historie. Selvom den blev lækket inden den officielle premiere, var den blandt de mest sete programmer, på tidspunktet, hvor den blev sendt med 2,12 mio. seere.

Referencer 

Afsnit af Rick & Morty
Mortynight Run

"Mortynight Run" er det andet afsnit i den anden sæson af Adult Swims tegnefilmserie Rick and Morty. Det er skrevet af David Phillips og instrueret af Dominic Polcino, og afsnittet havde premiere den 2. august 2015, selvom det blev lækket online inden da.

Efter at have afleveret Jerry i en dagpleje der er bygget til alternative versioner af Jerry fra andre universer, sælger Rick en pistol til lejemorderen Krombopulos Michael, men Morty beslutter at redde morderens mål.

Sangen "Goodnight Moonmen" bliver sunget af Jemaine Clement, og blev senere udgivet på The Rick and Morty Soundtrack, mens art director James McDermott udgav konceptkunst fra episoden. Rick samler en sten op, der indeholder en arasit, som rammer i "Total Rickall", mens Mortys karakter udvikler sig, efter han beslutter at begå mord. Ved premieren blev afsnittet set af omkring 2,19 mio. personer, og det blev godt modtaget..

Referencer 

Afsnit af Rick & Morty